پیو دی پای

فیلیکیس ئارڤید ئالف شێڵبێرگ ( , ؛ لەدایکبووی ٢٤ی تشرینی یەکەمی ١٩٨٩)، ناسراو بە ناوی پیودی‌پای، یووتیووبەر، کۆمێدیان، گەیمەر، و خێرخوازی سویدییە کە لە ئینگلتەرا نیشتەجێیە، کە بە زۆری بەھۆی ڤیدیۆی یاریکردنەکانی و پەخشە کۆمێدییەکانییەوە ناسراوە.

دوای دروستکردنی چانێڵی یووتیووبەکەی لە ٢٠١٠، شێڵبێرگ ڤیدیۆی یاریکردنی یارییە ترسناک و ئاکشنەکانی بڵاودەکردەوە. چانێڵەکەی گەشەکردنێکی گەورەی بە خۆیەوە بینی لە دوو ساڵی دواتردا و گەیشتە ١ میلیۆن سەبسکرایبەر لە تەممووزی ٢٠١٢. بەپێی کات ستایلی ڤیدیۆکانی گۆڕاوە کە تێیاندا ڤڵۆگ، کورتە ڤیدیۆی کۆمێدی، بەرنامە و موزیک ڤیدیۆی تێدابووە.

شێڵبێرگ بوو بە خاوەنی زۆرترین سەبسکرایبەر لە ١٥ی ئابی ٢٠١٣ و خێرا بەزێندرا لە کۆتاییی ٢٠١٣ لەلایەن چانێڵی یووتیووبەوە، تا سەرەتاکانی ٢٠١٩ نازناوەکەی ھەڵگرت، تا پێشبڕکێی کرد لەگەڵ تۆمارگەی ھیندیی تی-سیریێس. کۆتایییەکەی ناوبانگێکی زۆری پەیداکرد لە ئەپڕیڵی ئەو ساڵەدا، لەکاتێکدا چانێڵەکەی شێڵبێرگ بە خاوەنی دووەم زۆرترین سەبسکرایبەر لە پلاتفۆرمەکەدا دەمێنێتەوە، کە زیاتر ١٠٦ میلیۆن سەبسکرایبەری ھەیە، بەپێی ٢ی ئابی ٢٠٢٠. لە ٢٩ی کانوونی یەکەمی ٢٠١٤ تا ١٤ فێبریوەریی ٢٠١٧، شێڵبێرگ خاوەنی پڕبینەرتین چانێڵ بوو لە یووتیووب. ، چانێڵەکەی خاوەنی ٢٥ میلیۆن بینەرە، کە دەکاتە ١٦ھەم پڕبینەرتین چانێڵی پلاتفۆرمەکە.

ناوبانگی شێڵبێرگ لە یووتیووب و میدیاکاندا وای لێکردووە ببێتە یەکێک لە دیارترین کەسایەتییەکانی ناو ئینتەرنێت و ڤیدیۆ دروستکەرەکان. لە ٢٠١٦دا، گۆڤاری تایم ناوی یەکێک لە بەناوبانگترین کەسەکانی لێنا.

 تێبینییەکان 

 سەرچاوەکان 

 سەرچاوەی ڤیدیۆ و پلەیلیستە سەرەکییەکان 

  بەستەرە دەرەکییەکان 



 ڕادیۆی سڤێڕیجس - فیلیکس "پیو دی پای" شێڵبێرگ

پۆل:لەدایکبووانی ١٩٨٩
پۆل:زیندووان
پۆل:یوتیووبەری کۆمێدی
پۆل:یوتیووبەری نێر
پۆل:یوتیووبەری سوێدی
پۆل:کەناڵەکان بە زمانی ئینگلیزی لە یوتیووب
پۆل:یوتیووبەرە کوڕەکان
پۆل:یووتیووبەرە مۆسیقییەکان
پۆل:براوەکانی خەڵاتی شۆرتی
پۆل:ناکۆکییە ناشریینەکان لە یارییە ڤیدیۆییەکان